CELEX: 52009PC0381
Language: lt
Date: 2009-07-22
Title: Pasiūlymas Tarybos sprendimas dėl pozicijos, kurios Bendrijos ir jų valstybės narės turi laikytis Bendradarbiavimo taryboje, įsteigtoje Partnerystės ir bendradarbiavimo susitarimu, nustatančiu Europos Bendrijų bei jų valstybių narių ir Ukrainos partnerystę, priimant rekomendaciją dėl ES ir Ukrainos asociacijos darbotvarkės įgyvendinimo ir sprendimą dėl junginio komiteto įsteigimo

Svarbus teisinis pranešimas

|

52009PC0381

Pasiūlymas Tarybos sprendimas dėl pozicijos, kurios Bendrijos ir jų valstybės narės turi laikytis Bendradarbiavimo taryboje, įsteigtoje Partnerystės ir bendradarbiavimo susitarimu, nustatančiu Europos Bendrijų bei jų valstybių narių ir Ukrainos partnerystę, priimant rekomendaciją dėl ES ir Ukrainos asociacijos darbotvarkės įgyvendinimo ir sprendimą dėl junginio komiteto įsteigimo  /* KOM/2009/0381 galutinis */  

	[pic] | EUROPOS BENDRIJŲ KOMISIJA |Briuselis, 2009.7.22KOM(2009) 381 galutinisPasiūlymasTARYBOS SPRENDIMASdėl pozicijos, kurios Bendrijos ir jų valstybės narės turi laikytis Bendradarbiavimo taryboje, įsteigtoje Partnerystės ir bendradarbiavimo susitarimu, nustatančiu Europos Bendrijų bei jų valstybių narių ir Ukrainos partnerystę, priimant rekomendaciją dėl ES ir Ukrainos asociacijos darbotvarkės įgyvendinimo ir sprendimą dėl junginio komiteto įsteigimoAIŠKINAMASIS MEMORANDUMASPer pastaruosius kelerius metus Europos kaimynystės politika (EKP) padėjo ES ir jos partneriams sustiprinti tarpusavio bendradarbiavimą ir ją geriau pritaikyti prie partnerių poreikių ir reformų siekių. Aktyvesnis bendradarbiavimas su Ukraina visiškai pagrindžia ypatingą santykių su šia šalimi stiprinimą.Pirmieji sutartiniai Ukrainos ir ES santykiai pradėti 1994 m., kai abi šalys pasirašė dvišalį ES ir Ukrainos partnerystės ir bendradarbiavimo susitarimą. Susitarimas įsigaliojo 1998 m. Sukūrus EKP, ES ir Ukraina apsisprendė savo santykius plėtoti pagal ES ir Ukrainos veiksmų planą, kuris priimtas 2005 m. vasario mėn. Jo įgyvendinimo stebėsena vykdyta bendrais šalių veiksmais ir Europos Komisijai rengiant metines pažangos ataskaitas.2007 m. kovo mėn. ES ir Ukraina pradėjo derybas dėl naujo susitarimo – asociacijos susitarimo, kuris būtų išsamesnis už 1998 m. Partnerystės ir bendradarbiavimo susitarimą ir jį pakeistų. Po Ukrainos priėmimo į Pasaulio prekybos organizaciją į derybas buvo įtrauktas klausimas dėl plačios ir visapusiškos laisvosios prekybos zonos su ES sukūrimo. Derybos dėl asociacijos susitarimo tebevyksta šio dokumento rengimo metu, o jo ratifikavimas, iki kol visas susitarimas galės įsigalioti, gali užtrukti kelerius metus.2008 m. vasario mėn. išvadose Taryba pabrėžė, kad veiksmų planai labai svarbūs, siekiant priartinti partnerius prie ES. Dėl veiksmų planų ES ir jos partnerių sutartiniai santykiai paverčiami praktine veikla, jie taip pat tampa svarbiu donorų bendruomenės veiklos atskaitos tašku. Kadangi šie santykiai vis stiprėja, o pasiekus vienus tikslus tariamasi dėl naujų, reikalingos naujos priemonės. Būtinas išankstines sąlygas joms suteikia pakankamu lygiu įgyvendintas esamas veiksmų planas, įrodyta įgyvendinimo pažanga ir bendros vertybės ir interesai. 2008 m. rugsėjo mėn. Paryžiuje įvykusiame ES ir Ukrainos aukščiausiojo lygio susitikime palankiai įvertinta, kad nuo 2005 m., kai priimtas ES ir Ukrainos veiksmų planas, Europos Sąjungos ir Ukrainos partnerystė stipriai pasistūmėjo visose bendro intereso srityse.Remiantis tuo, kas išdėstyta pirmiau, ir atsižvelgiant į didelę pažangą derybose dėl asociacijos sprendimo, aukščiausiojo lygio susitikime paraginta sukurti naują praktinę priemonę, kuri pakeistų ES ir Ukrainos veiksmų planą.2008 m. gruodžio mėn. pradėtos derybos dėl šios priemonės – asociacijos darbotvarkės, kuri pakeistų esamą ES ir Ukrainos veiksmų planą ir leistų pasirengti greitai įgyvendinti naująjį ES ir Ukrainos asociacijos susitarimą, kai jis įsigalios, ir palengvintų šį procesą.Remiantis patirtimi, įgyta įgyvendinant veiksmų planą, galima daryti išvadą, kad būtų tinkama priimti naują dokumentą, kuris būtų labiau pritaikytas prie šalių partnerių siekių ir gebėjimų, kartu skatinant įgyvendinamus veiksmus, kad reguliavimo priemonės būtų suderintos su ES teisės aktais ir standartais. Esmines veiksmų planų ypatybes – konkretumą, ribojamą įgyvendinimo laiką ir į veiksmus orientuotą pobūdį – reikia išsaugoti ir sustiprinti.Pagal analogiją su procedūromis, priimtomis EKP veiksmų planų, konkrečiai ES ir Ukrainos veiksmų plano, patvirtinimui (2004 m. birželio 14 d. Tarybos išvados), asociacijos darbotvarkę patvirtins Taryba, o vėliau atitinkama Bendradarbiavimo taryba. Todėl Europos Komisija prideda Tarybos sprendimo pasiūlymo tekstą dėl pozicijos, kurios Bendrijos ir jų valstybės narės turi laikytis ES ir Ukrainos bendradarbiavimo taryboje, priimdamos priede pateikiamą rekomendaciją dėl ES ir Ukrainos asociacijos darbotvarkės įgyvendinimo.Be to, reikia, kad komitetas apžvelgtų pažangą, padarytą įgyvendinant asociacijos darbotvarkę, taip pat būsimus prioritetus ir atliktų bet kokius reikalingus pakeitimus. Belaukiant galutinių praktinių veiksmų dėl ES ir Ukrainos asociacijos susitarimo, Europos Komisija siūlo, kad ES ir Ukrainos bendradarbiavimo taryba sukurtų tokį jungtinį komitetą vyresniųjų pareigūnų lygmeniu.Todėl Europos Komisija ragina Tarybą priimti pridedamą Tarybos sprendimo pasiūlymą.PasiūlymasTARYBOS SPRENDIMASdėl pozicijos, kurios Bendrijos ir jų valstybės narės turi laikytis Bendradarbiavimo taryboje, įsteigtoje Partnerystės ir bendradarbiavimo susitarimu, nustatančiu Europos Bendrijų bei jų valstybių narių ir Ukrainos partnerystę, priimant rekomendaciją dėl ES ir Ukrainos asociacijos darbotvarkės įgyvendinimo ir sprendimą dėl junginio komiteto įsteigimoEUROPOS SĄJUNGOS TARYBA,atsižvelgdama į 1998 m. sausio 26 d. Tarybos ir Komisijos sprendimo 98/149/EB, EAPB, Euratomas dėl Europos Bendrijų bei jų valstybių narių ir Ukrainos partnerystės ir bendradarbiavimo susitarimo sudarymo 1 straipsnį,atsižvelgdami į Komisijos pasiūlymą[1],kadangi:1.  Europos Bendrijų bei jų valstybių narių ir Ukrainos partnerystės ir bendradarbiavimo susitarimas buvo pasirašytas 1994 m. birželio 14 d. ir įsigaliojo 1998 m. kovo 1 d.2.  Šiuo metu Europos Bendrijos ir jų valstybės narės derasi su Ukraina dėl asociacijos susitarimo.3.  Šalys ketina įgyvendinti ES ir Ukrainos asociacijos darbotvarkę, kuri pakeistų esamą ES ir Ukrainos veiksmų planą ir leistų pasirengti greitai įgyvendinti naująjį ES ir Ukrainos asociacijos susitarimą ir palengvintų šį procesą, sutariant dėl konkrečių veiksmų jo tikslams pasiekti.4.  Reikia, kad komitetas apžvelgtų pažangą, padarytą įgyvendinant asociacijos susitarimą, taip pat būsimus prioritetus ir atliktų bet kokius reikalingus pakeitimus. Šis jungtinis komitetas veiktų vyresniųjų pareigūnų lygmeniu ir jį turėtų įsteigti ES ir Ukrainos bendradarbiavimo taryba,NUSPRENDĖ:Vienintelis straipsnisPozicija, kurią Bendrijos ir jų valstybės narės turi priimti Bendradarbiavimo taryboje, įsteigtoje Partnerystės ir bendradarbiavimo susitarimu, nustatančiu Europos Bendrijų bei jų valstybių narių ir Ukrainos partnerystę, dėl ES ir Ukrainos asociacijos darbotvarkės įgyvendinimo, yra grindžiama prie šio sprendimo pridedamu Bendradarbiavimo tarybos rekomendacijos projektu. Paskesni Bendradarbiavimo tarybos atliekami asociacijos darbotvarkės veiklą apibrėžiančių dalių pakeitimai bus priimti remiantis atitinkamu Bendrijos ir jos valstybių narių veiklos koordinavimu.Priimta Briuselyje, 2009.7.22Tarybos varduPirmininkas1 PRIEDAS Rekomendacijos dėl EB ir Ukrainos asociacijos darbotvarkės įgyvendinimo projektasES ir Ukrainos bendradarbiavimo taryba,atsižvelgdama į Partnerystės ir bendradarbiavimo susitarimą, nustatantį Europos Bendrijų bei jų valstybių narių ir Ukrainos partnerystę (toliau – Partnerystės ir bendradarbiavimo susitarimas), ypač į jo 85 straipsnį,kadangi:5.  Partnerystės ir bendradarbiavimo susitarimo 85 straipsnyje numatyta Bendradarbiavimo tarybai suteikti įgaliojimus abiejų šalių sutarimu teikti rekomendacijas.6.  Kaip apibrėžta Partnerystės ir bendradarbiavimo susitarimo 102 straipsnyje, šalys imasi visų bendrųjų ar specialiųjų priemonių, siekdamos įvykdyti susitarime nurodytus įsipareigojimus, ir stebi, kad susitarime numatyti tikslai būtų pasiekti.7.  Partnerystės ir bendradarbiavimo susitarimo šalys šiuo metu derasi dėl asociacijos susitarimo, įskaitant dėl plačios ir visapusiškos laisvosios prekybos zonos.8.  Partnerystės ir bendradarbiavimo susitarimo šalys susitarė dėl ES ir Ukrainos asociacijos darbotvarkės teksto.9.  ES ir Ukrainos asociacijos darbotvarkė pakeis dabartinį ES ir Ukrainos veiksmų planą ir leis pasirengti greitam naujojo ES ir Ukrainos asociacijos susitarimo įsigaliojimui ir palengvins šį procesą, susitariant dėl konkrečių priemonių, apimančių praktinius nurodymus pasirengimui ir darbotvarkės įgyvendinimui, ir jas parengiant.10.  Asociacijos darbotvarke siekiama dviejų tikslų: nustatyti konkrečias priemones rengiant asociacijos susitarimą ir pateikti platesnę programą siekiant bendro politinės asociacijos ir didesnės ekonominės Ukrainos integracijos su Europos Sąjunga tikslo.11.  Asociacijos darbotvarkė yra darbinis dokumentas, kuris prireikus bus persvarstytas remiantis asociacijos darbotvarkės 3.9 skirsnyje nurodytomis pažangos apžvalgomis ir siekiant bendrųjų jo tikslų.PRIĖMĖ ŠIĄ REKOMENDACIJĄ:Vienintelis straipsnisBendradarbiavimo taryba rekomenduoja šalims įgyvendinti priede pateikiamą ES ir Ukrainos asociacijos darbotvarkę, nes tai padės pasirengti naujajam ES ir Ukrainos asociacijos susitarimui ir jį įgyvendinti.Priimta [...]Bendradarbiavimo tarybos varduPirmininkas2 PRIEDASSprendimo sukurti jungtinį komitetą projektasES ir Ukrainos bendradarbiavimo tarybaatsižvelgdama į Partnerystės ir bendradarbiavimo susitarimą, nustatantį Europos Bendrijų bei jų valstybių narių ir Ukrainos partnerystę (toliau – Partnerystės ir bendradarbiavimo susitarimas), ypač į jo 88 straipsnį,kadangi:12.  Partnerystės ir bendradarbiavimo susitarimo 88 straipsnyje numatyta Bendradarbiavimo tarybai suteikti įgaliojimus sukurti ar įsteigti bet kokį kitą specialų komitetą ar įstaigą, kuri(-s) jai padėtų atlikti jos funkcijas, ir nustatyti tokių komitetų ar įstaigų sudėtį ir funkcijas bei jų veiklos tvarką.13.  Partnerystės ir bendradarbiavimo susitarimo šalys šiuo metu derasi dėl asociacijos susitarimo, įskaitant dėl plačios ir visapusiškos laisvosios prekybos zonos.14.  Partnerystės ir bendradarbiavimo susitarimo šalys pritarė ES ir Ukrainos asociacijos darbotvarkės tekstui.15.  Reikia, kad komitetas apžvelgtų pažangą, padarytą įgyvendinant asociacijos darbotvarkę, taip pat būsimus prioritetus ir atliktų bet kokius reikalingus pakeitimus. Šis jungtinis komitetas veiks vyresniųjų pareigūnų lygmeniu.NUSPRENDĖ:Vienintelis straipsnisBendradarbiavimo taryba sukuria Jungtinį komitetą vyresniųjų pareigūnų lygmeniu. Jungtinis komitetas apžvelgia pažangą, padarytą įgyvendinant asociacijos susitarimą, taip pat būsimus prioritetus ir atlieka bet kokius reikalingus asociacijos darbotvarkės pakeitimus.Jungtinio komiteto susitikimai vyksta reguliariai, bet kartą per metus.Priimta [...]Bendradarbiavimo tarybos varduPirmininkas [1] OL xxxxxxxx